alexandrainst/scandi-wiki huggingface dataset:
Øvre Alta skole

Øvre Alta skole er en norsk offentlig grunnskole i Alta kommune, Finnmark fylke. Den har 122 elever i 7 skoleklasser, disse er fordelt på klassetrinn fra første til syvende.

Skolen ledes av rektor Torill Sætermo.

Eksterne lenker
 
 Alta kommune (eier)
 Utdanningsdirektoratet – Skoleporten: Øvre Alta skole

Barneskoler i Troms og Finnmark
Skoler i Alta
Merci (Prima Vera)

«Merci» er en kort sang med humortrioen Prima Vera, opprinnelig utgitt 12. oktober 1981 på musikkalbumet Den 5te. Sangen ble innspilt 24.-27. august 1981 i Roger Arnhoff studio i Oslo.

Jahn Teigen synger på fransk (muligens kvasi-fransk) og akkompagnerer seg selv på orgel. Innimellom høres de engelske ordene «friends» og «enemies». Stemmen til Teigen høres helt hysterisk ut.

Teigen og Herodes Falsk var i Paris i 1980 for å spille inn Teigens album Mentalkrem. I den forbindelse var de ofte på eksklusive restauranter hvor det alltid befant seg en barpianist. Disse musikernes måte å synge på, dannet inspirasjonen til Teigens fremføring i «Merci».

«Merci» ble også utgitt september 2000 på Rest of the best vol 2,5.

Referanser 

Prima Vera-sanger
Sanger fra 1981
Onkel Tuka

Onkel Tuka er et band fra Halden. Bandet har gitt ut ti album og fikk Spellemannprisen 2011 i klassen country for albumet Hvit honning.

Medlemmer
 Håkon Ohlgren – vokal
 Lars Ivar Borg – bass, munnspill og kor
 Kjell Pop – mandolin, dobro, autoharpe- kassegitar og kor
 Omar Østli – gitar, kor
 Åsmund Solli – trommer, tamburin og kor
 Snorre Kopperud - fele
Halvor Næss Diesen - lyd

Diskografi
 Henta av Gud, singel - (1998)
 Egils menn, EP - (1998)Geriljagress, album – (1998)
 Geriljagospel, album – (2006)
 Hotell Hellman EP – (2008)
 Hotell Hellman, album – (2008)
 Hvit honning, album - (2011)
Fred Fred Fred, singel feat. Henning Kvitnes - (2012)Woodys verden – en hyllest til Woody Guthrie 100 år, album (2012)
 Musekongen blues, album - (2013) Barneplate.
 Under fulle seil, singel - (2017)
 Klokkene ringer!, album - (2017)
 Geriljagospel -The Tandberg Sessions -  Live in mono, album (2018)
 Sinnabrus blues, singel - (2018)
 Sinnabrus blues, album'' - (2018) Barneplate
 O helga natt - dagen lang, singel - (2018)
 Jula er på vei, singel - (2019)
 Er det noen her som skal til Kirkenær/Blå nå, EP - (2019)
Vraket av Alexander Kielland, singel - (2020)
Ja til Alle Kvinner, singel - (2020)
Mitt liv som hund, singel - (2020)
Julaften i Ørkenen Sur, singel - (2020)
Lykke til med meg, album - (2020)

Referanser

Eksterne lenker 
 

Norske countryband
Vinnere av Spellemannprisen
Lewis Stone

Lewis Sherpard Stone (født 15. november 1879 i Worcester i Massachusetts, død 12. september 1953 i Beverly Hills i California) var en amerikansk skuespiller. 

Lewis Stone ble født i Worcester i Massachusetts, som sønn av Bertrand Stone og Philena Heald Ball. Han kjempet under den spansk-amerikanske krigen på 1890-tallet, deretter tilbrakte han en periode av sin karriere som forfatter. I 1912 fikk Stone stor suksess i det populære spillet Bird of Paradise, der han spilte karakteren Laurette Taylor. Stykket ble senere filmet i 1932 og enda en gang i 1951. 

Stones karriere ble avbrutt av den første verdenskrig. Han hadde hovedrollen i stumfilm-versjonen av Fangen på Zenda fra 1922, som Rudolf Rassendyll.  

Stone var nominert til en Oscar i kategorien beste mannlige hovedrolle i 1929 for filmen Patrioten. Etter det spilte han i flere filmer sammen med Greta Garbo, de lagde sju filmer sammen i alt. Disse filmene strakte seg både over stumfilmperioden og inn på 1920-tallet da de fleste filmene hadde fått lyd.

Stone spilte en større rolle i 1933 i filmen Dronning Kristina mot Greta Garbo før hans opptreden i den svært vellykkede filmen The Big House som fremmet hans skuespillerkarriere, og han spilte med noen av de største skuespillerne i Hollywood på 1930-tallet, for eksempel stjerner som Norma Shearer, John Gilbert, Ramón Novarro, Clark Gable og Jean Harlow. 

Lewis Stone spilte en av eventyrerne i den episke filmen The Lost World fra 1925 som handlet om dinosaurer, der han spilte mot Wallace Beery. Han spilte i The Mask of Fu Manchu (1932) med Boris Karloff, og han spilte karakteren politioverbetjent i filmen Bureau of Missing Persons (1933). 

I 1937 hadde Stone rollen som skulle komme til å bli en av hans mest berømte opptredener, som Dommer James Hardy i regissør Mickey Rooney sin Andy Hardy-serien. Stone dukket opp som dommer i til sammen femten filmer. Han  ble tildelt en stjerne på Hollywood Walk of Fame, ved 6524 Hollywood Blvd.

Stone døde i Beverly Hills i California den 12. september 1953, i en alder av 74 år. Visstnok, led han et hjerteinfarkt mens han jagde bort noen av barna fra nabolaget som kastet steiner på garasjen hans. Et bilde som senere ble publisert i avisen Kenneth Angers Hollywood Babylon viser Stones døde kropp umiddelbart etter denne hendelsen.

Filmografi (utvalg)

Eksterne lenker 
 

Skuespillere fra USA
Stumfilmskuespillere
Personer fra Worcester i Massachusetts
Fødsler i 1879
Dødsfall i 1953
Lerkendal borettslag

Lerkendal borettslag ble stiftet 30. januar 2002. Det består av 77 andeler fordelt på 21 hus. Husene er bygget på 50-tallet og ligger spredt i Klæbuveien, Hans Osnes veg, Moslings gate, P.A. Munchs gate og Gløshaugveien i Trondheim kommune. Flesteparten av husene i borettslaget er firemannsboliger. Firemannsboligene i Lerkendalsområdet er definert som antikvarisk bevaringsområde i kommunedelplan for Elgeseter.

Forretningsfører for borettslaget er OBOS.

Eksterne lenker
 Lerkendal borettslag

Boligbyggelag og borettslag i Trondheim
Lerkendal
Etableringer i 2002
Pelham Humfrey

Pelham Humfrey (ca.1647 – 1674) var en engelsk komponist.

Liv og virke 
Den unge Pelham Humfrey var en av de første sangerne i den engelske Chapel Royal etter restaurasjonen i England. Etter stemmeskiftet studerte Humfrey i Frankrike, antakeligvis blant annet hos Jean-Baptiste Lully, og i Italia. Mens han var i utlandet, ble han utnevnt til Gentleman of the Chapel Royal og i 1672 ble han Master of the Children. Henry Purcell var en av hans elever.

Humfrey døde i en alder av 26 år mens han var med hoffet i Windsor.

Sammen med Matthew Locke utøvet han tross sin unge alder en sterk påvirkning på sine samtidige, for eksempel William Turner, Henry Purcell og John Blow. Humfreys tidlige død regnes som en av de store tragedier i engelsk musikkhistorie, da han i løpet av sitt korte liv rakk å skape flere betydelige verk med stor uttrykkskraft, for eksempel anthemet O Lord my God.

Enkelte av hans anthems og services, odes og masques er bevart.

Referanser

Litteratur 
Dennison, Peter.  Pelham Humfrey.  Oxford: Oxford University Press, 1986.
Wood, Bruce. «Humfrey, Pelham», Grove Music Online, red. L. Macy (hentet 12. april 2006), grovemusic.com  (abonnementstilgang).

Eksterne lenker 
 Sceneverk
 
 composers-classical-music.com

Barokkomponister
Engelske komponister
Mark Wilson

Mark Wilson (født 31. oktober 1974 i Wisconsin) er en amerikansk profesjonell golfspiller, som spiller på PGA-touren.

Wilson ble profesjonell i 1996. Den første seieren kom på NGA Hooters Tour, som ligger under både PGA-touren og Nationwide Tour i prestisje. Det ble totalt tre seire på den touren mellom 1999 og 2001.  I 2004 kvalifiserte han seg for 2005-sesongen på PGA-touren gjennom «Qualifying school». Den første seieren på PGA-touren kom i 2007, i The Honda Classic.  Men det store gjennombruddet kom i 2011. Av de fem første turneringene på PGA-touren den sesongen, vant Wilson to.

Meritter

Seire på PGA-touren 
 2011 Sony Open in Hawaii, Waste Management Phoenix Open
 2009 Mayakoba Classic at Riviera Maya
 2007 The Honda Classic

Referanser

Eksterne lenker 
 

Golfspillere fra USA
Fødsler i 1974
Eidsvatnet (Bjugn)

Eidsvatnet er en lang og smal innsjø som ligger i Bjugn kommune i Trøndelag, Norge. Den er for det meste omgitt av dyrket mark, bortsett fra Sørvest-siden, som består av til dels bratt berg med løv- og furuskog. Innsjøen er en del av Eidsvatnet fuglefredningsområde hvor fuglefredningsområdet omfatter et område på 670 dekar hvorav selve innsjøen utgjør 650 dekar. Innsjøen ble vernet som fuglefredningsområde ved kongelig resolusjon den 23. desember 1983.

Referanser

Innsjøer i Ørland
Dataingeniør

Dataingeniør er en ingeniør som jobber med systemutvikling og drift av maskiner eller IKT-systemer.

Blant vanlige arbeidsoppgaver for en dataingeniører
 drifte og vedlikeholde datasystemer, blant annet oppdatere programvare, utstyr og databaser, iverksette tiltak for informasjonssikkerhet og gi teknisk support
 systemutvikling herunder systemdesign, programmering av programvare og hardwareutvikling, samt gi anbefalinger om valg av systemer
 webutvikling, det vil si å lage brukervennlige nettsider
 forskning på for eksempel kunstig intelligens, nye programmeringsspråk- og metoder eller informasjonssikkerhet
 ikke-tekniske oppgaver som administrasjon, arbeidsledelse, markedsføring, økonomisk styring og undervisning

Referanser

Eksterne lenker  
 Utdanning.no sin yrkesbeskrivelse av dataingeniør

Teknikk
Titler
Kalenderår

Ett kalenderår er perioden fra og med 1. januar til og med 31. desember i den gregorianske (og den julianske) kalenderen.

I begge kalenderne har kalenderåret normalt 365 døgn, bortsett fra i skuddår som har 366 døgn.
Den gregorianske kalenderen har i gjennomsnitt (365 + 1⁄4 − 1⁄100 + 1⁄400) døgn = 36597⁄400 døgn = 365,2425 døgn i året.
Den julianske kalenderen hadde i gjennomsnitt (365 + 1⁄4) døgn = 365,25 døgn i året.
 Et år som følger etter et normalår, begynner alltid én ukedag lenger frem enn det forrige året gjorde.
 Et år som følger etter et skuddår, begynner alltid to ukedager lenger frem enn det forrige året gjorde.
Ett kalenderår har 12 måneder og består av:
 syv måneder med 31 døgn hver (januar, mars, mai, juli, august, oktober og desember),
 fire måneder med 30 døgn hver (april, juni, september og november),
 én måned med 28 døgn i normalår eller 29 døgn i skuddår (februar).

Se også 
 År
 Normalår
 Skuddår

Eksterne lenker
https://www.timeanddate.no

Kalendere
Tidsenheter
Lee Chong Wei

Lee Chong Wei (født 21. oktober 1982 i Bagan Serai, Perak) er en malaysisk badmintonspiller. Både i Sommer-OL 2008 i Beijing, Kina og i Sommer-OL 2012 i London tok Lee sølv bak Lin Dan fra Kina.

Lee har også en bronse fra VM i 2005 og sølv fra VM i 2011.

I hjemlandet er Lee en stor stjerne, og han ble utnevnt som goodwillambassadør for Unicef i 2009.

Fotogalleri

Referanser

Eksterne lenker 
 

Malaysiske badmintonspillere
Olympiske sølvmedaljevinnere for Malaysia
Deltakere for Malaysia under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Malaysia under Sommer-OL 2008
Badmintonspillere under Sommer-OL 2008
Medaljevinnere under Sommer-OL 2012
Deltakere for Malaysia under Sommer-OL 2012
Badmintonspillere under Sommer-OL 2012
Deltakere for Malaysia under Sommer-OL 2016
Badmintonspillere under Sommer-OL 2016
Personer fra Penang
Fødsler i 1982
Medaljevinnere under Sommer-OL 2016
Olympiske medaljevinnere i badminton
Zhang Ning

Zhang Ning (født 19. mai 1975 i Jinzhou) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina. Her tok hun gull foran Xie Xingfang fra Kina. Hun har også gull fra Athen-OL i 2004.

Referanser

Eksterne lenker 
 

Kinesiske badmintonspillere
Olympiske mestere for Kina
Medaljevinnere under Sommer-OL 2004
Deltakere for Kina under Sommer-OL 2004
Badmintonspillere under Sommer-OL 2004
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Personer fra Jinzhou
Fødsler i 1975
Olympiske medaljevinnere i badminton
Xie Xingfang

Xie Xingfang (født 8. januar 1981 i Guangzhou) er en kinesisk badmintonspiller. Hennes største internasjonale resultat kom da hun representerte Kina under Sommer-OL 2008 i Beijing, Kina. Her tok hun sølv bak Zhang Ning fra Kina. Hun har også to gull fra VM i 2005 og 2006.

Referanser

Eksterne lenker 
 

Kinesiske badmintonspillere
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Personer fra Guangzhou
Fødsler i 1981
Olympiske medaljevinnere i badminton
Yu Yang

For landhockeyspilleren se: Yu Yang (hockeyspiller)

Yu Yang (født 7. april 1986 i Haicheng) er en kinesisk badmintonspiller. Hennes største internasjonale resultat kom da hun representere Kina under Sommer-OL 2008 i Beijing, Kina og tok gull sammen med Du Jing. Hun har også en bronse fra Mixed Double under samme mesterskap.

Referanser

Eksterne lenker 
 

Kinesiske badmintonspillere
Olympiske mestere for Kina
Medaljevinnere under Sommer-OL 2008
Deltakere for Kina under Sommer-OL 2008
Badmintonspillere under Sommer-OL 2008
Deltakere for Kina under Sommer-OL 2012
Badmintonspillere under Sommer-OL 2012
Deltakere for Kina under Sommer-OL 2016
Badmintonspillere under Sommer-OL 2016
Personer fra Haicheng
Fødsler i 1986
Olympiske medaljevinnere i badminton
Karl Hoff

Karl Hoff (født 31. mai 1952) er en norsk dramatiker og forfatter, medlem av Norske Dramatikeres Forbund.

Han var 1975–1984 medlem av én av Norges første frie teatergrupper Perleporten Teatergruppe, hvor han var én av hoveddrivkreftene. Hoff var medforfatter til de fleste av Perleportens stykker / produksjoner. Han har skrevet verker for scene, radio, revy, film, video og TV. Hoffs første hørespill Alvhild vant Prix Italia i 1992. Fom. 1992 har han initiert og drevet et omfattende tverr-kulturelt samarbeid innen dramatikk og teater med kolleger i Eritrea og andre afrikanske land.

Verker 
 2013: Overdose
 2011: Jeg er din bror
 2009: Fange N
 2006: Breaking the Pot
 2003: En rød paprika
 1998: Looking for Lucy
 1998: Hva vi lærte i Uganda
 1996: Natten i Kigali
 1995: Pia Maria
 1994: En skremmende tanke
 1992: Helga ungen og lima
 1992: De boligløse
 1991: Uflaks
 1990: Gå ikke fra meg
 1983: Det siste skrik (Oversettelse av Agustin Gomez-Arcos' stykke "J’ai à vous parler")
 1981: Er det sant det vi ser
 1981: Se hva jeg tør
 1979: Fra himmelen regnet det gull
 1978: Et energisk lite stykke om mkakt
 1976: Jug meg en saga
 1975: Faren satt på første benk og moren satt på annen og Knoll og Tott satt på galleri og lo som bare faen

Hørespill 
 Natten i Kigali (produsert 1996, reprise 1996)
 Alvhild (produsert 1992, reprise 1992 og 1993)

Utgivelser 
 2017: Jeg er din bror, dramatikk, Bokforlaget Zeno 
 1996: Natten i Kigali, dramatikk, Solum forlag
 1995: Pia Maria, dramatikk, Solum forlag
 1993: Alvhild, dramatikk, Solum forlag
 1991: Gå ikke fra meg, dramatikk, Solum forlag

Referanser

Kilder 
 Hartenstein, Tilman: Det usynlige teatret: Radioteatrets historie 1926-2001, Oslo 2001, s. 212
 Karl Hoff hos Norske Dramatikeres Forbund
 http://www.sceneweb.no/nb/search?q=Perleporten+Teatergruppe
 http://www.allerweltshaus.de/index.php?option=com_events&view=eventsbydate&Itemid=137
 Presentasjon av Karl Hoff i Forfatterkatalogen på Forfattersentrums nettsider

Norske forfattere
Norske dramatikere
Fødsler i 1952
KVS Bygland

Kristen videregående skole Bygland, KVS-Bygland, er en privat videregående internatskole i Bygland, Setesdal, etablert i 2002 og eid av Indremisjonsforbundet.

Skolen ble etablert i 1916 og har i årenes løp vært husmorskole, landbruksskole og skogskole under navnet Bygland skogskule. Skogskolen var en av flere fylkeskommunale skogskoler som utelukkende utdannet skogsarbeidere. Stadig synkende elevtilgang gjorde at skogskolen i 2000 måtte legge ned og skolelokalene stod uten aktivitet et par år før Indremisjonen i 2002 takka ja til et tilbud om å overta eiendommene mot å sørge for fortsatt skoledrift på Bygland. I starten ble skolen drevet under KVS-Lyngdal, men tok etter kort tid over driften selv.

Det første året hadde skolen 28 elever, men elevtallet har steget til 79 elever i 2010 med en stab på 21 ansatte. Ansatte ved skolen må bekjenne seg kristen tro og delta i det sosialpedagogiske arbeidet på skolen. Skoledagene starter gjerne med en kort andakt.

Tilbud 
 Byggfag
 Naturbruk
 Idrettsfag

Plassering 
Skolen ligger på Åkhus på østsiden av Byglandsfjorden, ved veien mot Jordalsbø og Skreland i tettstedet Bygland.

Kilder 
Skolens hjemmeside
Artikkel om skolen på Setesdalswiki

Eksterne lenker 
 KVS-Bygland
 KVS-Lyngdal
 Indremisjonsforbundet

Utdanning i Agder
Kristne skoler i Norge
Skoler tilknyttet Indremisjonsforbundet
Byggverk i Bygland
Miniøya

Miniøya er en årlig musikk- og kulturfestival for barn og unge som arrangeres i Tøyenparken i Oslo, mellom Botanisk Hage, Munchmuseet og Tøyenbadet.

Miniøya er et alkohol- og tobakksfritt arrangement som omfatter musikk, dans, teater, dukketeater, litteratur, kunst, film og andre visuelle uttrykksformer. Festivalen har i tillegg til to hovedscenener (Amfiet og Teltet), én teaterscene og flere interaktive telt der barn kan utøve forskjellige aktiviteter. Hovedmålgruppen er barn i alderen to til tolv år med familie. Personer over 16 år må komme i følge med barn og barn under 2 år kommer gratis inn.

Historikk

Referanser

Eksterne lenker 
 

Musikkfestivaler i Oslo
Repeterende arrangementer etablert i 2010
Tøyen (Oslo)
Jærtun Lutherske Friskole

Jærtun Lutherske Friskule er en  kristen friskole som ligger på Bryne i Time kommune. 

Skolen ble etablert i 2001 og har omtrent 100 elever fra 1-10 klasse.

Eksterne lenker 
 http://jaertun.no/

Barne- og ungdomsskoler i Rogaland
Friskoler i Norge
Utdanningsinstitusjoner etablert i 2000
Skoler i Time
Lundrim Binaku

Lundrim Binaku (født 18. november 1991) er en norsk fotballspiller

Binaku spilte venstreving for Bryne. Han skrev under for Bryne foran 2011 sesongen. Binaku har tidligere spilt for Lye IL. Han var 16 år gammel da han kom til Bryne som juniorspiller.

Referanser

Eksterne lenker 
 

Norske fotballspillere
Fotballspillere for Bryne FK
Persistente organiske forurensninger

Persistente organiske forurensninger eller POPer, fra engelsk Persistent organic pollutants, er organiske forbindelser som ikke brytes ned i naturen og opphopes gjennom næringskjeden til dyr og mennesker, og hvor de således har mulige skadelige effekter på miljø, og dyr og menneskers helse. POPer finnes nesten over alt — i mat, dyrefor, jord, luft og vann. Særlig alarmerende er konsentrasjonen av disse i menneskelig vev eller i morsmelk.

Persistente organiske forurensninger viser til en gruppe av meget stabile kjemiske forbindelser eller blandinger av disse. Persistente betyr ikke-nedbrytbare og er menneskeskapte forurensninger. De omfatter kjemiske stoffer som PCB (polyklorerte bifenyler) og pesticider som DDT. Andre POPer som for eksempel dioksiner er biprodukter fra industrielle prosesser, kjemisk industri og søppelforbrenning. Mange av de persistente organiske forurensningene benyttes som pesticider (bekjempelsesmidler). Andre benyttes i industrielle prosesser og ved produksjon av oppløsningsmidler, polyvinylklorid og legemiddeler.

POPer har ofte en relativ lav akutt giftighet, noe som kamuflerer mulige skadevirkninger. Imidlertid, på lengre sikt og selv i relativt lave konsentrasjoner, har POPer et potensial til å skade dyr og mennesker. På grunn av POPenes mulige skadelige egenskaper er mange de mest persistente organiske forurensningene blitt forfulgt i henhold Stockholmskonvensjonen av 2001. Stockholmkonvensjon trådte i kraft i 2004 og er FNs avtale om forbud mot tungt nedbrytbare organiske miljøgifter. Konvensjonen består av et regelverk som er utformet for å forsøke å begrense anvendelsen og spredningen av de tolv farligste forurensningene, de såkalte «dirty dozen», som blant annet innbefatter DDT, polyklorerete bifenyler og dioksiner.

Referanser

Eksterne lenker 
 Klif: Foreslår internasjonalt forbud mot miljøgift

Forurensning
Kjemi
Maria Joseph Aloysius Heß

Maria Joseph Aloysius Heß (født 13. mai 1878 i Köln, død 4. februar 1932 i Berlin) var en tysk pedagog, offentlig tjenestemann og politiker fra Deutsche Zentrumspartei (Zentrum).  

Heß var en av de innflytelsesrike politikerne i dette partiet i den prøyssiske Landdagen under Weimarrepublikken. I den prøyssiske Landdagen var Heß sentrumspartiets fraksjonsdirektør (Fraktionsgeschäftsführer), og fra 1932 dets gruppeformann. Han spilte en sentral rolle i balanseringen av de ulike politiske interessene til Zentrum, Sozialdemokratische Partei Deutschlands og andre partiene, under koalisjonsregjeringen i Fristaten Preussen.

Personer fra Köln
Prøyssiske politikere
Kjøsterudjuvet

Kjøsterudjuvet er et 10 000 år gammelt juv i Drammen. Revnen i fjellet er 1300 meter lang med en stigning på 250 meter. De loddrette veggene er opptil 60 meter høye, og juvet er bare 4 meter bredt på det smaleste.

Kjøsterudjuvet ligger på Åssiden, parallelt med Drammen skisenter. Juvet strekker seg fra Gamledammen på toppen og ender i Kjøsterudbekken nederst.

Vandring opp Kjøsterudjuvet er en flott naturopplevelse med frodig vegetasjon og en spesiell stemning. Etappen tar litt over en og en halv time ved normal gangfart.

Eksterne lenker
  Kjøsterudjuvet på VisitNorway.com

Juv i Norge
Drammens geografi
Magasinet MASSIV

MASSIV var et norsk gratis livsstilsmagasin med unisexprofil som ble utgitt av Emerio Media AS. Magasinet ble grunnlagt av Fredrik Singstad, Øyvind Heggernes og Kristian Løvdal, og kom med sin første utgave i mars 2009, hvor Magnus Smidesang Rønningen var redaktør.

MASSIV ble distribuert på rundt 500 steder på østlandsområdet, med hovedfokus på Stor-Oslo. En rekke kjendiser har vært omtalt i magasinet.

Magasinet var det første norske magasinet med tre forskjellige forsider på samme utgave, da a-ha var hovedoppslaget. Denne utgaven, hvor hvert av bandmedlemmene hadde sin egen forside, ble et samlerobjekt blant a-ha-fansen, og magasinet ble bestilt av fans fra hele verden.

I september 2009 kom fjerde utgave av magasinet som i sin helhet var laget i og viet Marokko. Blant intervjuobjektene var Ari Behn som fortalte om depresjoner, orgier i Tanger, mordtanker og livet som gemal. Intervjuet fikk en viss oppmerksomhet i Sverige og Danmark, og resulterte i over 170 artikler i norsk presse, og debatter på TV og i radio.

Referanser

Eksterne lenker 
 Nettavisen  – intervju med redaktøren om hans intervju med Ari Behn.
 Kampanje – intervju med redaktøren forbindelse med at MASSIV hadde a-ha på coveret.
 NA24  – intervju med redaktøren om ambisjonsnivået i MASSIV.
 Kampanje – intervju med redaktøren i forbindelse med lanseringen av magasinet MASSIV.

Norske tidsskrifter
Publikasjoner etablert i 2009
Strøkavring

Strøkavring eller griljermel er knust kavring. Det kan brukes i kjøttkakedeig, til griljering av fisk og kjøtt eller til desserter som tilslørte bondepiker.

Matingredienser